Държавен вестник, бр. 38, 2011 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  38
8. направи разпределение на конвойните, 
като определи задълженията на всеки от тях 
при започване на конвоирането, при тяхното 
придвижване, качване или слизане от пре­
возното средство, както и при възникнали 
извънредни ситуации;
9. запознае конвоираните лица с правата и 
задълженията им през време на конвоирането 
и с правомощията на полицейските органи 
спрямо тях;
10. организира осигуряване на билети за 
пътуване на конвоя;
11. създаде организация и да изпълнява 
задачи по двупосочно конвоиране съгласно 
чл. 3, ал. 2.
Чл. 36. (1) Конвоираните лица не трябва 
да носят в себе си вещи, с които могат да 
застрашат своя живот или живота на други 
лица, или да осуетят конвоя. При наличие 
на такива вещи те се вписват в заповедта за 
конвоиране, отделят се в пакет или в такова 
място в багажа им, което да не позволява 
тяхното лесно изваждане или използване.
(2) При конвоиране личният багаж на конво­
ираните лица не трябва да е повече от 15 кг и 
трябва да е пригоден за носене самостоятелно 
на гръб, през рамо или с една ръка. Когато 
личният багаж надхвърля ограниченията 
на 15 кг или е невъзможно носенето му от 
конвоираното лице, същият се транспортира 
отделно по служебен ред.
(3) Мобилните телефони на конвоираните 
трябва да се разединят, като захранващият 
им блок се постави в багажа на конвоира­
ното лице.
(4) Преди започването на конвоирането 
конвоираните лица се запознават с изисква­
нията по ал. 1, с правата и задълженията си 
по време на конвоирането, както и с право­
мощията на полицейските органи спрямо тях. 
(5) Конвоираните лица се осигуряват с 
храна за времето на конвоиране, ако то про­
дължава повече от 6 часа. Осигуряването 
на храна се извършва от звеното, от което 
започва конвоирането, по ред, определен от 
министъра на вътрешните работи.
Чл. 37. Служителите от конвойния наряд 
са длъжни да:
1. предприемат мерки за осигуряване на 
личната си безопасност и тази на конвоира­
ните лица, като извършват проверка на кон­
воираните и вещите им и отстраняват всички 
предмети, които биха послужили за нападение, 
бягство, осуетяване на конвоя или биха довели 
до възникване на извънредна ситуация;
2. охраняват конвоираните лица с цел 
недопускане на бягство, самоубийство, напа­
дение, влизане във връзка с други лица или 
за създаване на условия за възникване на 
извънредна ситуация;
3. опазват зачисленото им оръжие и по­
мощни средства; 
4. изискват от конвоираните лица да спаз­
ват разпоредения ред за движение и правила 
за поведение;
5. предупреждават и отстраняват гражда­
ните, които се доближават до конвоираните 
лица, опитват се да разговарят с тях, да им 
предават бележки, вещи, предмети и други, 
като при възможност установяват самолич­
ността на тези лица, както и свидетели на 
тези действия, за което докладват писмено 
по установения ред;
6. извършват по време на конвоиране до­
пълнителна проверка на конвоираните лица 
или на някои от тях, когато са налице основа­
телни предположения, че в тях или в багажа 
им са попаднали вещи, забранени за носене;
7. извършват периодична проверка на белез­
ниците на конвоираните лица на всеки 1 час, 
при качване и слизане от превозно средство, 
както и при всички случаи, когото има съм­
нение, че лицето е въздействало върху тях. 
Г л а в а  п е т а
КОНТРОЛ И ОТЧЕТНОСТ НА КОНВОЙ­
НАТА ДЕЙНОСТ
Раздел I
Контрол по организацията и изпълнението 
на конвойната дейност
Чл. 38. Контролът по организацията на 
конвойната дейност се осъществява за уста­
новяване на:
1. ефективността на създадената органи­
зация за изпълнение на конвойната дейност;
2. спазването на правилата за изпълнение 
на конвойната дейност;
3. качеството на провежданите инструк­
тажи;
4. правилното оформяне, водене и съхра­
нение на служебната документация;
5. ползването и съхранението на зачисле­
ното оръжие и помощни средства.
Чл. 39. (1) Периодичността на проверките 
от длъжностните лица се определя по реда 
за осъществяване на патрулно-постовата 
дейност в МВР. 
(2) Проверката по изпълнението на дей­
ността от конвойните наряди може да бъде 
явна и негласна.
(3) Забранено е да се извършват проверки 
на конвойните наряди чрез инсцениране на 
ситуации, опити да се отнеме оръжието и 
извършване на други провокативни действия 
по отношение на служителите от конвойните 
наряди и конвоираните лица.
Чл. 40. (1) Проверяващият отбелязва ре­
зултатите от проверката по организацията и 
изпълнението на конвойната дейност в книгата 
за проверка по образец за патрулно-постовата 
дейност в МВР.